Návrh na zrušenie niektorých úloh z uznesení vlády Slovenskej republiky, uložených ministrovi hospodárstva a návrh na zmenu uznesenia vlády Slovenskej republiky 
č. 125/2009

I. Návrh na zrušenie niektorých úloh z uznesení vlády Slovenskej republiky

1999

Číslo uznesenia/zo dňa:	257 z 31. marca 1999
Názov uznesenia:	k správe o vecnom a časovom plnení prác na vyraďovaní Jadrovej elektrárne A-1 Jaslovské Bohunice za rok 1998
Predkladateľ:	minister hospodárstva
Číslo úlohy:	B.1.
Gestor(i) úlohy:	minister hospodárstva
Znenie úlohy:	prerokovať každoročne vo vedení Ministerstva hospodárstva SR za účasti ministra životného prostredia stav prác na vyraďovaní JE A-1 Jaslovské Bohunice za príslušný rok
Termín úlohy:	do 31. marca príslušného roku
Odôvodnenie zrušenia:    MH SR od roku 1999 každoročne prerokováva na porade vedenia MH SR, za účasti zástupcu MŽP SR, „Správu o vecnom, časovom a finančnom plnení úloh na vyraďovaní JE A-1 Jaslovské Bohunice za príslušný kalendárny rok“, ktorá však predstavuje duplicitu k pravidelným mesačným správam Jadrovej a  vyraďovacej spoločnosti, a. s. (JAVYS), ktorá za vyraďovanie JE A-1 Jaslovské Bohunice zodpovedá. Správy spoločnosti JAVYS sú pravidelne hodnotené pred koordinačným výborom, ktorého členmi sú zástupcovia všetkých zainteresovaných organizácií a rezortov vrátane zástupcov MH SR a MŽP SR. Okrem toho povinnosť každoročne predkladať MH SR záverečnú správu o stave prác na vyraďovaní JE A-1 Jaslovské Bohunice v dohodnutom termíne, pre spoločnosť JAVYS naďalej zostáva. Vzhľadom na uvedené navrhujeme predmetnú úlohu na zrušenie z dôvodu duplicity.
	Úloha je neaktuálna.

Číslo uznesenia/zo dňa:	327 z 28. apríla 1999
Názov uznesenia:	k správe o realizácii Programu rozvoja automobilového priemyslu SR 
Predkladateľ:	minister hospodárstva
Číslo úlohy:	B.5.
Gestor(i) úlohy:	minister hospodárstva
Znenie úlohy:	spracovať návrh nových, resp. inovovať obsah základných pedagogických dokumentov učebných a študijných odborov v SOU v gescii Ministerstva hospodárstva SR, ktorých prípravu si vyžaduje rozvoj automobilovej výroby v SR a predložiť Ministerstvu školstva SR na schválenie
Termín úlohy:	každoročne do 31. marca
Odôvodnenie zrušenia:	MH SR od r. 2001 už nie je zriaďovateľom stredných odborných učilíšť. Na základe návrhov spracovaných MH SR a Združením automobilového priemyslu SR na zmenu obsahu základných pedagogických dokumentov učebných a študijných odborov pre potreby rozvoja automobilovej výroby v SOU bol schválený nový učebný odbor 2488 2 mechanik špecialista automobilovej výroby počnúc školským rokom 2008/2009. Nadobudnutím účinnosti zákona o výchove a vzdelávaní (školský zákon) a o zmene a doplnení niektorých zákonov v znení neskorších predpisov dňa 1. septembra 2008 SOU boli transformované na stredné odborné školy, ktorých zriaďovateľom sú zväčša samosprávne kraje. Národná rada SR dňa 23. apríla 2009 schválila návrh zákona o odbornom vzdelávaní a príprave, ktorý nadobudol účinnosť 1. septembra 2009. Z jeho ustanovení vyplýva, že MŠ SR v súčinnosti so stavovskými a profesijnými organizáciami ustanoví všeobecne záväzným právnym predpisom vecnú pôsobnosť príslušnej stavovskej organizácie alebo profesijnej organizácie k jednotlivým študijným a učebným odborom sústavy vzdelávania. Na základe uvedeného predkladáme návrh na zrušenie predmetnej úlohy.
Úloha je neaktuálna.

Číslo uznesenia/zo dňa:	855 zo 6. októbra 1999
Názov uznesenia:	k správe z 1. zasadnutia Regionálneho stola Paktu stability pre juhovýchodnú Európu dňa 16. 9. 1999 v Bruseli
Predkladateľ:	minister zahraničných vecí
Číslo úlohy:	B.3.
Gestor(i) úlohy:	minister hospodárstva
Znenie úlohy:	zabezpečiť účasť na zasadnutí a informovať o činnosti 2. pracovného stola k ekonomickej rekonštrukcii 
Termín úlohy: 	pravidelne do 14 dní po zasadnutí
	povolená zmena termínu: pravidelne do 6 týždňov po zasadnutí
Odôvodnenie zrušenia:	Pakt stability, v ktorého rámci  sa konali zasadnutia 2. pracovného stola bol dňa 28. februára 2008 zrušený a nahradený Regionálnou kooperačnou radou – RCC – Regional Cooperation Council.
Úloha je neaktuálna.

2004

Číslo uznesenia/zo dňa:	876 zo 14. septembra 2004
Názov uznesenia:	k návrhu koncepcie ďalšieho postupu privatizácie a doprivatizácie 
	strategických podnikov a ďalších subjektov
Predkladateľ: 	podpredseda vlády a minister hospodárstva
Gestor(i) úlohy:	podpredseda vlády a minister hospodárstva, minister dopravy, pôšt a telekomunikácií , minister obrany, predseda Úradu pre normalizáciu, metrológiu a skúšobníctvo SR 
Odôvodnenie zrušenia:	MH SR navrhuje zrušiť uznesenie vlády SR č. 876 zo 14. septembra 2004 vzhľadom na skutočnosť, že v Programovom vyhlásení vlády SR v časti 2. 2 Hospodárska politika, vláda SR vyhlásila, že nebude pokračovať v privatizácii, pričom rešpektuje výsledok (doterajšej) privatizácie a garantuje nemennosť podmienok v privatizovaných podnikoch, ak sa proces privatizácie uskutočnil v súlade so zákonom.
Uznesenie je neaktuálne.

2005

Číslo uznesenia/zo dňa:	321 z 27. apríla 2005
Názov uznesenia:	k aktualizácii schválenej koncepcie privatizácie spoločností Slovenskej autobusovej dopravy 
Predkladateľ:	minister dopravy, pôšt a telekomunikácií
Číslo úlohy:	B.1.
Gestor(i) úlohy:	podpredseda vlády a minister hospodárstva
Znenie úlohy:	v súčinnosti s Fondom národného majetku SR postupovať pri privatizácii spoločností Slovenskej autobusovej dopravy podľa aktualizovanej koncepcie
Termín úlohy:	priebežne
Odôvodnenie zrušenia:	MH SR navrhuje zrušiť úlohu, vzhľadom na skutočnosť, že v Programovom vyhlásení vlády SR v časti 2.2 Hospodárska politika, vláda SR vyhlásila, že nebude pokračovať v privatizácii, pričom rešpektuje výsledok (doterajšej) privatizácie a garantuje nemennosť podmienok v privatizovaných podnikoch, ak sa proces privatizácie uskutočnil v súlade so zákonom. 
	Úloha je neaktuálna.

Číslo uznesenia/zo dňa:	928 z 23. novembra 2005
Názov uznesenia:	k návrhu na uzavretie Dohody o spolupráci, ktorá sa týka civilného globálneho satelitného navigačného systému (GNSS), medzi Európskym spoločenstvom a jeho členskými štátmi a Ukrajinou
Predkladateľ:	minister dopravy, pôšt a telekomunikácií
Číslo úlohy:	C.3.
Gestor(i) úlohy:	minister dopravy, pôšt a telekomunikácii
Znenie úlohy:	v spolupráci s podpredsedom vlády a ministrom hospodárstva zabezpečiť vykonávanie dohody po nadobudnutí jej platnosti
Termín úlohy:	kontrolný termín 30. 6. 2009 
Odôvodnenie zrušenia:	Úloha bola určená pre MH SR v čase, keď minister hospodárstva bol zároveň podpredseda vlády. Ministerstvo hospodárstva SR však nemá relevantný vzťah a kompetentnosť k problematike, ktorá je obsiahnutá v uznesení.
	Úloha je neaktuálna.

Číslo uznesenia/zo dňa:	1039 z 21. decembra 2005
Názov uznesenia:	k návrhu Plánu legislatívnych úloh vlády SR na rok 2006
Predkladateľ:	podpredseda vlády a minister spravodlivosti
Číslo úlohy:	B.1.
Gestor(i) úlohy:	členovia vlády, predsedovia ostatných ústredných orgánov štátnej správy SR
Znenie úlohy:	priebežne zabezpečiť plnenie úloh vyplývajúcich z Plánu legislatívnych úloh vlády SR na rok 2006, úloha č. 2 na mesiac február - Návrh zákona o inováciách a o zmene a doplnení niektorých zákonov
Termín úlohy:	február 2006
	NT: 31. 7. 2006, 30. 9. 2006, 31. 3. 2007, 31. 10 .2007, 31. 3.  2008
Odôvodnenie zrušenia:	Úloha vypracovať návrh zákona o inováciách vznikla ako reakcia na prijatie zákona č. 172/2005 Z. z. o organizácii štátnej podpory výskumu a vývoja a s tým spojeným prechodom kompetencií a finančných zdrojov pre oblasť výskumu a vývoja (vrátane aplikovaného výskumu) na MŠ SR. V období rokov 2005 až 2008 MH SR vypracovalo niekoľko verzií návrhu zákona o inováciách. V dôsledku zásadných rozporov a neúspešných rokovaní o kompetenciách v  oblasti výskumu, vývoja a  inovácií medzi MH SR a MŠ SR sa posúval aj termín jeho predloženia na rokovanie vlády SR. I napriek dlhodobo zamietavému stanovisku MF SR bol návrh zákona prerokovaný dňa 15. 4. 2008 v Legislatívnej rade vlády SR. Táto konštatovala, že predložený návrh zákona má, po akceptovaní zásadných pripomienok, všeobecne popisný a konštatačný charakter, nemá väzbu na zákon č. 172/2005 Z. z. o organizácii štátnej podpory výskumu a vývoja a je potrebné zvážiť opodstatnenie jeho existencie aj vzhľadom na skutočnosť, že problematiku štátnej podpory inovácií už upravuje legislatíva EÚ - Rámec spoločenstva pre štátnu pomoc na výskum, vývoj a inovácie (2006/C 323/01) v znení neskorších predpisov. Legislatívna rada SR neodporučila predložiť návrh zákona na rokovanie vlády SR. Následne na základe rokovaní a dohody MH SR s MŠ SR bola zákonom č. 233/2008 Z. z. prijatá novela zákona č. 172/2005 Z. z. o organizácii štátnej podpory výskumu a vývoja, pričom 23. apríla 2009 bol tiež schválený zákon o stimuloch pre výskum a vývoj a o doplnení zákona č. 595/2003 Z. z. o dani z príjmov v znení neskorších predpisov. Obidva zákony vychádzajú z materiálu Európskej komisie „Rámec spoločenstva pre štátnu pomoc na výskum, vývoj a inovácie“. Oblasť inovácií bola do predmetných zákonov zahrnutá a predloženie samostatného zákona o inováciách stratilo opodstatnenie. Na základe uvedeného predkladáme návrh na zrušenie predmetnej úlohy.
	Úloha je neaktuálna.

2006

Číslo uznesenia/zo dňa:	650 z 26. júla 2006
Názov uznesenia:	k návrhu na prístup Slovenskej republiky k Rotterdamskému dohovoru o udeľovaní predbežného súhlasu po predchádzajúcom ohlásení na dovoz a vývoz vybraných nebezpečných chemických látok a prípravkov 
Predkladateľ:	minister hospodárstva a minister pôdohospodárstva
Číslo úlohy:	E.5.
Gestor(i) úlohy:	minister hospodárstva, minister financií, minister pôdohospodárstva, minister životného prostredia, minister zdravotníctva
Znenie úlohy:	zabezpečiť finančné čiastky potrebné na plnenie záväzkov z dohovoru, ktoré budú zabezpečené v rozpočte zainteresovaných kapitol príslušných rezortov na rok 2008 a nasledujúce roky 
Termín úlohy:	kontrolný termín 30. 6. 2009 
Odôvodnenie zrušenia:	Po prehodnotení úlohy bolo zistené, že nie je potrebné posilnenie odboru riadenia obchodovania s citlivými tovarmi ministerstva hospodárstva o jedného kvalifikovaného zamestnanca, pre ktorého by bolo potrebné zabezpečovať finančné čiastky na plnenie záväzkov z dohovoru. Na základe uvedeného predkladáme návrh na zrušenie predmetnej úlohy.
	Úloha je neaktuálna.

2007

Číslo uznesenia/zo dňa:	263 zo 14. marca 2007
Názov uznesenia:	k vyhodnoteniu vládnych materiálov vo vzťahu k rómskym komunitám za rok 2005 (uznesenia vlády SR č. 278/2003, 397/2004 a 363/2005)
Predkladateľ:	podpredseda vlády pre vedomostnú spoločnosť, európske záležitosti, ľudské práva a menšiny
Číslo úlohy:	B.2.
Gestor(i) úlohy:	minister hospodárstva
Znenie úlohy:	v spolupráci so splnomocnenkyňou vlády SR pre rómske komunity podporovať rozvoj malého a stredného podnikania v rómskych komunitách prostredníctvom centier prvého kontaktu a zamerať podporu najmä na nezamestnaných Rómov aj s finančným krytím 
Termín úlohy:	do 30. apríla 2007 a každoročne
Odôvodnenie zrušenia:	MH SR je prostredníctvom Národnej agentúry pre rozvoj malého a stredného podnikania (NARMSP) realizátorom programov na podporu a rozvoj malého a stredného podnikania vo všeobecnosti. Z dôvodu, že úloha je veľmi úzko špecifikovaná, a to na rómsku menšinu, nie je možné v zmysle zákona č. 428/2002 Z. z. o ochrane osobných údajov spracúvať osobné údaje, ktoré odhaľujú rasový alebo etnický pôvod, ako aj evidovať klientov podľa etnického pôvodu, a tak vykazovať a vyhodnocovať požadované údaje. Vzhľadom na uvedené, ako i na neexistenciu relevantných štatistík o záujme rómskej komunity o podnikanie a finančných prostriedkov určených špeciálne pre uvedenú skupinu obyvateľov MH SR požiadalo v tejto veci o vyjadrenie, resp. akceptovanie, že rezort hospodárstva SR predmetnú úlohu ďalej vyhodnocovať nemôže, splnomocnenkyňu vlády SR pre rómske komunity. S uvedeným odôvodnením splnomocnenkyňa vlády SR súhlasila. Na základe uvedeného navrhujeme úlohu na zrušenie s tým, že MH SR bude i naďalej zabezpečovať podmienky pre rozvoj malého a stredného podnikania tak ako doposiaľ, rómsku komunitu nevynímajúc.
	Úloha je neaktuálna.

Číslo uznesenia/zo dňa:	678 z 15. augusta 2007
Názov uznesenia:	k správe o implementácii a čerpaní predvstupových nástrojov, finančného mechanizmu EHP, Nórskeho finančného mechanizmu, štrukturálnych fondov a Kohézneho fondu k 30. 6. 2007 a niektorým spoločným úlohám súvisiacim so strategickou prioritou vedomostná ekonomika v programovom období 2007 – 2013
Predkladateľ:	podpredseda vlády pre vedomostnú spoločnosť, európske záležitosti, ľudské práva a menšiny, minister financií a minister výstavby a regionálneho rozvoja
Číslo úlohy:	B.6.
Gestor(i) úlohy:	podpredseda vlády a minister školstva, minister hospodárstva, minister výstavby a regionálneho rozvoja, ministerka práce, sociálnych vecí a rodiny, minister životného prostredia, minister dopravy, pôšt a telekomunikácií, minister pôdohospodárstva
Znenie úlohy:	určiť zodpovedných zamestnancov a zabezpečiť dôsledný monitoring plnenia opatrení vyplývajúcich z následných finančných kontrol a prijatia odporúčaní vyplývajúcich z auditov; o výsledkoch monitoringu informovať ministra financií
Termín:	štvrťročne

Odôvodnenie zrušenia:	Za zabezpečenie dôsledného monitoringu plnenia opatrení vyplývajúcich z  následných finančných kontrol a  prijímanie  odporúčaní vyplývajúcich z auditov sú na MH SR zodpovední  riaditeľ odboru kontroly a vedúci oddelenia vnútorného auditu. Úlohy na zabezpečenie následných finančných kontrol vrátane kontrol plnenia opatrení prijatých na odstránenie zistených nedostatkov v pôsobnosti MH SR sú pravidelne zahrnované do Zamerania kontrolnej činnosti odboru kontroly MH SR na príslušný rok. Výsledky z  následných finančných kontrol všetkých kontrolných orgánov SR koordinovaných MF SR vrátane výsledkov monitoringu hodnotenia plnenia prijatých opatrení MH SR priebežne zaznamenáva v Centrálnom elektronickom databázovom informačnom systéme (CEDIS), ktorého správcom je MF SR. Obdobne je to i s úlohami zameranými na monitorovanie plnenia prijatých opatrení vyplývajúcich z vnútorných auditov, ktoré sú zapracovávané do Ročného plánu činnosti oddelenia vnútorného auditu na príslušný rok a  rovnako aj výsledky z vykonaných auditov sú zaznamenávané v systéme CEDIS. Tento informačný systém bol od jeho vytvorenia v roku 2004 a od schválenia uznesenia vlády SR č. 678/2007 natoľko zdokonalený, že v súčasnosti poskytuje MF SR všetky požadované informácie o plnení opatrení vyplývajúcich z vykonaných následných finančných kontrol a vykonaných auditov. Na základe uvedeného  považuje MH SR úlohu B.6. za bezpredmetnú a navrhuje ju zrušiť aj pre ostatné rezorty uvedené v ukladacej časti uznesenia vlády SR.
Úloha je neaktuálna.

 

Číslo uznesenia/zo dňa:	799 z 19. septembra 2007
Názov uznesenia:	k návrhu Dohody medzi vládou Slovenskej republiky a kabinetom ministrov Ukrajiny o vzájomnej spolupráci pri zabezpečovaní dodávok elektriny pre zvýšenie bezpečnosti zásobovania elektrickou energiou po odstavení Jadrovej elektrárne V1 Jaslovské Bohunice
Predkladateľ:	minister hospodárstva
Číslo úlohy:	B.3.
Gestor(i) úlohy:	minister hospodárstva
Znenie úlohy:	v spolupráci s ministrom zahraničných vecí zabezpečiť všetky potrebné kroky na podpísanie dohody
Termín úlohy:	priebežne
Odôvodnenie zrušenia:	MH SR v spolupráci s MZV SR zabezpečovalo potrebné kroky na podpísanie dohody, no po zmene vlády odmietla ukrajinská strana návrh dohody podpísať. Napriek snahe MH SR  a  rokovaniach na viacerých úrovniach v prospech schválenia dohody predložilo Ministerstvo palív a energetiky Ukrajiny gestorskému Ministerstvu hospodárstva  Ukrajiny pripomienky, ktoré vylučujú obsahovo i formálne možnosť jej podpísania s odôvodnením, že akákoľvek zmena alebo zrušenie tzv. Burštýnskeho ostrova je pre Ukrajinu neprijateľná. Na základe uvedeného navrhuje MH SR predmetnú úlohu na zrušenie.
	Úloha je bezpredmetná.

Číslo uznesenia/zo dňa:	799 z 19. septembra 2007
Názov uznesenia:	k návrhu Dohody medzi vládou Slovenskej republiky a kabinetom ministrov Ukrajiny o vzájomnej spolupráci pri zabezpečovaní dodávok elektriny pre zvýšenie bezpečnosti zásobovania elektrickou energiou po odstavení Jadrovej elektrárne V1 Jaslovské Bohunice
Predkladateľ:	minister hospodárstva
Číslo úlohy:	B.4.
Gestor(i) úlohy:	minister hospodárstva
Znenie úlohy:	zabezpečiť plnenie dohody
Termín úlohy:	priebežne
Odôvodnenie zrušenia:	Vzhľadom na to, že nedošlo k podpísaniu dohody (ukrajinská strana zamietla možnosť schváliť dohodu), nemohlo prísť k naplneniu predmetnej úlohy.
	Úloha je bezpredmetná.

2008

Číslo uznesenia/zo dňa:	244 zo 16. apríla 2008
Názov uznesenia:	k návrhu podpory výskumu a vývoja v obrannom priemysle SR na roky 2008 – 2010.
Predkladateľ:	minister hospodárstva a minister obrany
Gestor(i) úlohy:	minister hospodárstva 
Odôvodnenie zrušenia:	MH SR navrhuje zrušiť uznesenie vlády SR č. 244 zo 16. apríla 2008, vzhľadom na tieto skutočnosti. Schválením návrhu podpory výskumu a vývoja v obrannom priemysle SR na roky 2008 – 2010 vznikli zvýšené nároky na rozpočet verejnej správy na roky 2008 – 2010 vo výške 100 mil. Sk ročne. Výdavky spojené s riešením a realizáciou výskumno-vývojových úloh mali byť financované z limitu výdavkov rozpočtovej kapitoly MH SR, schválených v štátnom rozpočte na príslušný rozpočtový rok. Napriek tomu, že uvedené požiadavky na finančné prostriedky boli zaradené medzi priority rezortu MH SR, zo strany MF SR neboli finančné prostriedky na riešenie projektov výskumu a vývoja v oblasti obranného priemyslu, na ktoré mala byť poskytnutá podpora, uvoľnené. Vzhľadom na prebiehajúcu finančnú a ekonomickú krízu, vývoj ekonomickej situácie a iných priorít vlády SR prijímaním jednotlivých opatrení tak, aby kríza zasiahla ekonomiku a životnú úroveň obyvateľstva v čo najmenšej miere, nie je predpoklad na uvoľnenie finančných prostriedkov zo štátneho rozpočtu ani v rokoch 2009 a  2010. Na základe uvedeného navrhujeme zrušenie uznesenia vlády SR 
č. 244/2008.
Uznesenie je neaktuálne.

Číslo uznesenia/zo dňa:	808 zo 6. novembra 2008
Názov uznesenia:	k návrhu opatrení vlády SR na prekonanie dopadov globálnej finančnej krízy
Predkladateľ:	minister hospodárstva 
Číslo úlohy:	B.1.
Gestor(i) úlohy:	podpredseda vlády pre vedomostnú spoločnosť, európske záležitosti, ľudské práva a menšiny, podpredseda vlády a minister školstva, podpredseda vlády a minister vnútra, ministerka práce, sociálnych vecí a rodiny, minister hospodárstva, minister financií, minister výstavby a regionálneho rozvoja, minister dopravy, pôšt a telekomunikácií, minister obrany, minister zahraničných vecí
Znenie úlohy: 	zabezpečiť plnenie opatrení v súlade s navrhnutými termínmi
Termín úlohy: 	kontrolný termín 30. 6. 2009 
Odôvodnenie zmeny:	Vláda SR prerokovala tri balíčky opatrení na prekonanie dosahov globálnej finančnej krízy, ktoré schválila uzneseniami 
č. 808/2008, č. 969/2008 a  č. 125/2009. Súčasťou každého
 z uvedených uznesení je bod B.1. s rovnakým znením, ale 
rôznou ukladacou časťou, čím vznikla duplicita bodov B.1. vo vyššie uvedených uzneseniach. Na základe tejto duplicity MH SR  navrhuje zrušiť bod B.1. uznesenia vlády SR č. 808/2008 s tým, že gestori z bodu B.1. budú premietnutí do bodu B.1. uznesenia vlády SR č. 125/2009, ktoré zostane pre zabezpečenie plnenia jednotlivých opatrení ako nosné.  
Úloha je bezpredmetná.

Číslo uznesenia/zo dňa:	808 zo 6. novembra 2008
Názov uznesenia:	k návrhu opatrení vlády SR na prekonanie dopadov globálnej finančnej krízy
Predkladateľ:	minister hospodárstva 
Číslo úlohy:	B.2.
Gestor(i) úlohy:	podpredseda vlády a minister vnútra, podpredseda vlády a minister školstva, ministerka práce, sociálnych vecí a rodiny, minister výstavby a regionálneho rozvoja, minister dopravy, pôšt a telekomunikácií, minister obrany, minister zahraničných vecí
Znenie úlohy: 	v súlade s uloženými termínmi predkladať ministrovi hospodárstva správu o plnení navrhnutých opatrení
Termín úlohy: 	kontrolný termín 30. 6. 2009 
Odôvodnenie zmeny:	Vláda SR prerokovala tri balíčky opatrení na prekonanie dosahov globálnej finančnej krízy, ktoré schválila uzneseniami 
č. 808/2008, č. 969/2008 a  č. 125/2009. Súčasťou každého
 z uvedených uznesení je bod B.2. s rovnakým znením, ale 
rôznou ukladacou časťou, čím vznikla duplicita bodov B.2. vo vyššie uvedených uzneseniach. Na základe tejto duplicity MH SR  navrhuje zrušiť bod B.2. uznesenia vlády SR č. 808/2008 s tým, že gestori z bodu B.2. budú premietnutí do bodu B.2. uznesenia vlády SR č. 125/2009, ktoré zostane pre zabezpečenie predkladania podkladov o plnení jednotlivých opatrení ako nosné.  
Úloha je bezpredmetná.

Číslo uznesenia/zo dňa:	808 zo 6. novembra 2008
Názov uznesenia:	k návrhu opatrení vlády SR na prekonanie dopadov globálnej finančnej krízy
Predkladateľ:	minister hospodárstva 
Číslo úlohy:	B.3.
Gestor(i) úlohy:	minister hospodárstva, minister financií
Znenie úlohy: 	predkladať na rokovanie vlády analytickú správu o dopadoch finančnej a hospodárskej krízy a v Programe stability SR kvantifikovať veľkosť fiškálneho impulzu na základe vládou prijímaných opatrení 
Termín úlohy: 	do 30. apríla 2009 a každé tri mesiace 
Odôvodnenie zmeny:	Vláda SR prerokovala tri balíčky opatrení na prekonanie dosahov globálnej finančnej krízy, ktoré schválila uzneseniami 
č. 808/2008, č. 969/2008 a  č. 125/2009. Súčasťou každého
 z uvedených uznesení je bod B.3. s rovnakým znením, ktoré bolo zmenené bodom C.1. uznesenia vlády SR č. 203/2009. Rovnako aj tu vznikla duplicita bodov B.3. vo vyššie uvedených uzneseniach. Na základe tejto duplicity MH SR navrhuje zrušiť bod B.3. uznesenia vlády SR č. 808/2008 s tým, že aktívny zostane bod B.3. uznesenia vlády SR  č. 125/2009, ktorým bude predkladanie analytickej správy na rokovanie vlády SR zabezpečené.  
Úloha je bezpredmetná.

Číslo uznesenia/zo dňa:	969 zo 17. decembra 2008
Názov uznesenia:	k návrhu aktualizácie opatrení vlády SR na prekonanie dopadov globálnej finančnej krízy
Predkladateľ:	minister hospodárstva 
Číslo úlohy:	B.1.
Gestor(i) úlohy:	podpredseda vlády pre vedomostnú spoločnosť, európske záležitosti, ľudské práva a menšiny, podpredseda vlády a minister školstva, ministerka práce, sociálnych vecí a rodiny, minister hospodárstva, minister financií, minister výstavby a regionálneho rozvoja, minister dopravy, pôšt a telekomunikácií
Znenie úlohy: 	zabezpečiť plnenie opatrení  č. 4, 10, 11, 12, 20, 26, 27, 33, 34, 35 a 38 v súlade s navrhnutými termínmi
Termín úlohy: 	kontrolný termín 30. 6. 2009 
Odôvodnenie zmeny:	Vláda SR prerokovala tri balíčky opatrení na prekonanie dosahov globálnej finančnej krízy, ktoré schválila uzneseniami 
č. 808/2008, č. 969/2008 a  č. 125/2009. Súčasťou každého
 z uvedených uznesení je bod B.1. s rovnakým znením, ale 
rôznou ukladacou časťou, čím vznikla duplicita bodov B.1. vo vyššie uvedených uzneseniach. Na základe tejto duplicity MH SR navrhuje zrušiť bod B.1. uznesenia vlády SR č. 969/2008 s tým, že gestori z bodu B.1. budú premietnutí do bodu B.1. uznesenia vlády SR č. 125/2009, ktoré zostane pre zabezpečenie plnenia vyššie uvedených opatrení, podobne ako u uznesenia vlády 
č. 808/2008, ako nosné.  
Úloha je bezpredmetná.

Číslo uznesenia/zo dňa:	969 zo 17. decembra 2008
Názov uznesenia:	k návrhu aktualizácie opatrení vlády SR na prekonanie dopadov globálnej finančnej krízy
Predkladateľ:	minister hospodárstva 
Číslo úlohy:	B.2.
Gestor(i) úlohy:	ministerka práce, sociálnych vecí a rodiny, minister výstavby a regionálneho rozvoja, minister dopravy, pôšt a telekomunikácií
Znenie úlohy: 	v súlade s uloženými termínmi predkladať ministrovi hospodárstva správu o plnení opatrení č. 10, 11, 12, 20, 26 a 38
Termín úlohy: 	kontrolný termín 30. 6. 2009 
Odôvodnenie zmeny:	Vláda SR prerokovala tri balíčky opatrení na prekonanie dosahov globálnej finančnej krízy, ktoré schválila uzneseniami 
č. 808/2008, č. 969/2008 a  č. 125/2009. Súčasťou každého
 z uvedených uznesení je bod B.2. s rovnakým znením, ale 
rôznou ukladacou časťou, čím vznikla duplicita bodov B.2. vo vyššie uvedených uzneseniach. Na základe tejto duplicity MH SR  navrhuje zrušiť bod B.2. uznesenia vlády SR č. 969/2008 s tým, že gestori z bodu B.2. budú premietnutí do bodu B.2. uznesenia vlády SR č. 125/2009, ktoré zostane pre zabezpečenie predkladania podkladov o plnení jednotlivých opatrení ako nosné.  
Úloha je bezpredmetná.

Číslo uznesenia/zo dňa:	969 zo 17. decembra 2008
Názov uznesenia:	k návrhu aktualizácie opatrení vlády SR na prekonanie dopadov globálnej finančnej krízy
Predkladateľ:	minister hospodárstva 
Číslo úlohy:	B.3.
Gestor(i) úlohy:	minister hospodárstva, minister financií
Znenie úlohy: 	predkladať na rokovanie vlády analytickú správu o dopadoch finančnej a hospodárskej krízy a v Programe stability SR kvantifikovať veľkosť fiškálneho impulzu na základe vládou prijímaných opatrení 
Termín úlohy: 	do 30. apríla 2009 a každé tri mesiace 
Odôvodnenie zmeny:	Vláda SR prerokovala tri balíčky opatrení na prekonanie dosahov globálnej finančnej krízy, ktoré schválila uzneseniami 
č. 808/2008, č. 969/2008 a  č. 125/2009. Súčasťou každého
 z uvedených uznesení je bod B.3. s rovnakým znením, ktoré bolo zmenené bodom C.1. uznesenia vlády SR č. 203/2009. Rovnako aj tu vznikla duplicita bodov B.3. vo vyššie uvedených uzneseniach. Na základe tejto duplicity MH SR navrhuje zrušiť bod B.3. uznesenia vlády SR č. 969/2008 s tým, že aktívny zostane bod B.3. uznesenia vlády SR  č. 125/2009, ktorým bude predkladanie analytickej správy na rokovanie vlády SR zabezpečené.  
Úloha je bezpredmetná.

2009

Číslo uznesenia/zo dňa:	338 zo 6. mája 2009
Názov uznesenia:	k návrhu koncepcie integrácie cudzincov v Slovenskej republike
Predkladateľ:	ministerka práce, sociálnych vecí a rodiny
Číslo úlohy:	B.2.
Gestor(i) úlohy:	podpredseda vlády pre vedomostnú spoločnosť, európske záležitosti, ľudské práva a menšiny, podpredseda vlády a minister vnútra, podpredseda vlády a minister školstva, podpredseda vlády a minister spravodlivosti, ministerka práce, sociálnych vecí a rodiny, minister zdravotníctva, minister hospodárstva, minister výstavby a regionálneho rozvoja, minister pôdohospodárstva, minister dopravy, pôšt a telekomunikácií, predsedníčka Štatistického úradu SR
Znenie úlohy:	rozpracovať a plniť opatrenia a úlohy vyplývajúce z koncepcie v rámci svojej pôsobnosti
Termín úlohy:	trvale
Odôvodnenie zrušenia:	Vzhľadom na to, že pre MH SR z Návrhu koncepcie nevyplýva plnenie žiadnych opatrení ani úloh, navrhujeme predmetnú úlohu na zrušenie ako bezpredmetnú.
Úlohu je bezpredmetná.

Číslo uznesenia/zo dňa:	338 zo 6. mája 2009
Názov uznesenia:	k návrhu koncepcie integrácie cudzincov v Slovenskej republike
Predkladateľ:	ministerka práce, sociálnych vecí a rodiny
Číslo úlohy:	B.3.
Gestor(i) úlohy:	podpredseda vlády pre vedomostnú spoločnosť, európske záležitosti, ľudské práva a menšiny, podpredseda vlády a minister vnútra, podpredseda vlády a minister školstva, podpredseda vlády a minister spravodlivosti, ministerka práce, sociálnych vecí a rodiny, minister zdravotníctva, minister hospodárstva, minister výstavby a regionálneho rozvoja, minister pôdohospodárstva, minister dopravy, pôšt a telekomunikácií, predsedníčka Štatistického úradu SR
Znenie úlohy:	vytvoriť podmienky na plnenie úloh vyplývajúcich z koncepcie a prijatých opatrení v rámci príslušných rezortov vrátane vytvorenia právnych a legislatívnych podmienok na presun kompetencií zo štátnej správy na samosprávne kraje a miestne samosprávy spolu s primeranou fiškálnou decentralizáciou
Termín úlohy:	v rámci prípravy návrhu štátneho rozpočtu na rok 2010 a ďalej každoročne	
Odôvodnenie zrušenia:	Vzhľadom na to, že pre MH SR z Návrhu koncepcie nevyplýva plnenie žiadnych opatrení ani úloh, navrhujeme predmetnú úlohu na zrušenie ako bezpredmetnú.
Úloha je bezpredmetná.

II. Návrh na zmenu uznesenia vlády Slovenskej republiky

Číslo uznesenia/zo dňa:	125 z  9. februára 2009
Názov uznesenia:	k návrhu tretieho súboru opatrení na zmiernenie dopadov hospodárskej krízy
Predkladateľ:	minister hospodárstva a minister financií
Číslo úlohy:	B.1.
Gestor(i) úlohy:	podpredseda vlády a minister školstva, podpredseda vlády a minister vnútra, minister hospodárstva, minister financií, minister obrany, minister výstavby a regionálneho rozvoja, minister kultúry
Znenie úlohy: 	zabezpečiť plnenie opatrení v súlade s navrhnutými termínmi
Termín úlohy: 	kontrolný termín 30. 6. 2009 
Odôvodnenie zmeny:	V návrhu uznesenia vlády SR k predmetnému materiálu sa mení v ukladacej časti zoznam gestorov jednotlivých opatrení a znenie bodu B.1. uznesenia vlády č. 125/2009 tak, aby bolo zabezpečené plnenie opatrení zo všetkých troch balíčkov opatrení schválených uzneseniami vlády SR č. 808/2008, č. 969/2008 a č. 125/2009.

Číslo uznesenia/zo dňa:	125 z  9. februára 2009
Názov uznesenia:	k návrhu tretieho súboru opatrení na zmiernenie dopadov hospodárskej krízy
Predkladateľ:	minister hospodárstva a minister financií
Číslo úlohy:	B.2.
Gestor(i) úlohy:	podpredseda vlády a minister vnútra, podpredseda vlády a minister školstva, minister výstavby a regionálneho rozvoja, minister obrany, minister kultúry
Znenie úlohy: 	v súlade s  uloženými termínmi predkladať ministrovi hospodárstva správu o plnení navrhnutých opatrení
Termín úlohy: 	do 10. marca 2009 a mesačne
Odôvodnenie zmeny: 	V návrhu uznesenia vlády SR k predmetnému materiálu sa mení v ukladacej časti zoznam gestorov jednotlivých opatrení a znenie bodu B.2. uznesenia vlády č. 125/2009 tak, aby bolo zabezpečené predkladanie podkladov o plnení jednotlivých opatrení zo všetkých troch balíčkov opatrení schválených uzneseniami vlády SR č. 808/2008, č. 969/2008 a č. 125/2009. Súčasne sa navrhuje zmeniť i termín predkladania týchto podkladov ministrovi hospodárstva tak, aby bol tento termín zosúladený s bodom B.3. dotknutých uznesení.
Číslo uznesenia/zo dňa:	125 z  9. februára 2009
Názov uznesenia:	k návrhu tretieho súboru opatrení na zmiernenie dopadov hospodárskej krízy
Predkladateľ:	minister hospodárstva a minister financií
Číslo úlohy:	B.3.
Gestor(i) úlohy:	minister hospodárstva, minister financií
Znenie úlohy: 	predkladať na rokovanie vlády analytickú správu o dopadoch finančnej a hospodárskej krízy a v Programe stability SR kvantifikovať veľkosť fiškálneho impulzu na základe vládou prijímaných opatrení
Termín úlohy: 	do 30. apríla 2009 a každé tri mesiace
Odôvodnenie zmeny: 	Návrh na zmenu termínu predkladania správy o plnení opatrení v znení bodu C.1. uznesenia vlády SR č. 203 z 11. marca 2009 bol do materiálu zaradený a súčasne návrh uznesenia materiálu rozšírený o  bod B.3. na základe zásadnej pripomienky predloženej Ministerstvom práce, sociálnych vecí a rodiny SR (ďalej MPSV SR). MPSVR SR pri spracúvaní podkladov vychádza totiž z údajov Štatistického úradu SR, ktorý kvartálne údaje o zamestnanosti zverejňuje 16. kalendárny deň v mesiaci, ktorý nasleduje po skončení príslušného štvrťroka a  tiež Ústredia práce, sociálnych vecí a rodiny, ktoré mesačné údaje o vývoji situácie na trhu práce a o realizácii aktívnych opatrení na trhu práce zverejňuje 20. kalendárny deň v mesiaci nasledujúcom po uplynutí príslušného mesiaca. Túto požiadavku MPSVR SR dalo z dôvodu, že v doteraz platnom termíne nemôže poskytovať relevantné údaje o vývoji situácie v danej oblasti za príslušný štvrťrok.